Nafarroako Parlamentuko Mahaiak, 2022ko maiatzaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkeztutako galdera, Martzillako adingabeendako Behaketa- eta Harrera-zentroan arreta hobetze aldera aurreikusitako jarduketei buruzkoa (10-22/POR-00182).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko maiatzaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Marta Álvarez Alonso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Zer jarduketa aurreikusi du Nafarroako Gobernuak Martzillako adingabeendako Behaketa- eta Harrera-zentroan arreta hobetzeko eta behin eta berriz izan diren gatazkak, azkena joan den asteartean, maiatzak 10, berriro gertatzea ekiditeko?

Iruñean, 2022ko maiatzaren 12an

Foru parlamentaria: Marta Álvarez Alonso